เงินบาทเปิด 34.25 ยังอ่อนค่าต่อเนื่อง จับตาราคาทองคำหลังลงแรง
เงินบาทเปิดตลาดเช้านี้ที่ระดับ 34.25 บาท/ดอลลาร์ อ่อนค่าจากเย็นวันศุกร์ที่ปิดตลาดอยู่ที่ระดับ 34.15 บาท/ดอลลาร์
20 ก.ค. 2558

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 34.25 บาท/ดอลลาร์ อ่อนค่าจากเย็นวันศุกร์ที่ปิดตลาดอยู่ที่ระดับ 34.15 บาท/ดอลลาร์
“เงินบาทอ่อนค่าทำนิวไฮอีก ช่วงนี้ทำนิวไฮตลอด เช้านี้มีประเด็นทองคำปรับตัวลดลงค่อนข้างแรง ทำนิวโลว์ในรอบ 2 ปี” นักบริหารเงิน กล่าว ประเมินกรอบการเคลื่อนไหวของเงินวันนี้จะอยู่ระหว่าง 34.25-34.35 บาท/ดอลลาร์